text: ২৬ মে : ল্যাব প্রধানসহ চট্টগ্রামে শনাক্ত আরও ৯৮-SandwipNews24
  মঙ্গলবার (২৬ মে) দিনগত রাত ১টায় চট্টগ্রামের সিভিল সার্জন ডা. সেখ ফজলে রাব্বি এ তথ্য জানান।
  তিনি বলেন, চট্টগ্রামের তিনটি এবং কক্সবাজার ল্যাবে মোট ৫০৭টি নমুনা পরীক্ষা করা হয়। এর মধ্যে বিআইটিআইডিতে ৩৩১টি, সিভাসুতে ১০০টি, চমেক ল্যাবে ৬৭টি নমুনা পরীক্ষা করা হয়।
  এসব নমুনা পরীক্ষা করে মোট ১০১ জনের করোনা পজেটিভ পাওয়া যায়। যার মধ্যে ফলো-আপ পজেটিভ ছিল ৩ জনের। বিআইটিআইডিতে ৫১,, চমেকে ৪৬, সিভাসুতে ৩, ও কক্সবাজার ল্যাবে ১ জন পজেটিভ পাওয়া গেছে। শনাক্তদের মাঝে ৮৮ জন মহানগরের ও ১০ জন বিভিন্ন উপজেলার।
  এদিকে গত ২৪ ঘণ্টায় করোনায় আক্রান্ত হয়ে চট্টগ্রামে দুই জনের মৃত্যু হয়েছে। এদের মধ্যে একজন জেনারেল হাসপাতাল এবং অন্যজন চমেক হাসপাতালে মৃত্যুবরণ করনে।
  এছাড়া করোনায় আক্রান্ত চট্টগ্রাম সিটি করপোরেশনের এক কাউন্সিলর ঢাকায় একটি হাসপাতালে চিকিৎসাধীন অবস্থায় মৃত্যুবরণ করেন। মারা গেছেন শ্রমিকলীগের মহানগর কমিটির সাধারণ সম্পাদকও।
  প্রসঙ্গত এখন পর্যন্ত চট্টগ্রামে মোট করোনায় আক্রান্ত ১ হাজার ৯৮৫ জন। মৃত্যুবরণ করেছেন ৭১ জন। সুস্থ হয়ে বাড়ি ফিরেছেন ১৮২ জন।